stanford-oval/wikipedia huggingface dataset:
Riutta (täsmennyssivu)

Riutta voi tarkoittaa seuraavia:
riutta, meressä oleva, vain vähän pinnan yläpuolelle ulottuva harjanne
erityisesti: koralliriutta
Riutta, Mikkelin kaupunginosa
Riutta, ulkoilualue ja luontokohde Riihimäellä
Riutta, suomalainen rockyhtye
Riutta, sukunimenä:
Bruce Riutta (1944–2012), yhdysvaltalainen jääkiekkoilija
Topi Riutta (s. 1980), suomalainen jääkiekkoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Riutta”, voi hakea sivunnimihaulla, laajalla sivunnimihaulla tai tekstihaulla.
Risto Lindroos

| Risto Lindroos |
| --- | --- |

Henkilötiedot
Syntynyt: 20. elokuuta 1912 Tampere
Kuollut: 1. huhtikuuta 1976 (63 vuotta)
Kansalaisuus:   Suomi
Jääkiekkoilija
Lempinimi:  Rike
Pelipaikka:  puolustaja
Maila:  oikea
Pelaajaura
Pääsarjaura:  1933–1937
Seurat:  Ilves (SM-sarja)
Risto Paavali Lindroos (20. elokuuta 1912 Tampere – 1. huhtikuuta 1976 Turku) oli suomalainen jääkiekkoilija, valmentaja ja erotuomari. "Rike" Lindroos valmensi Suomen jääkiekkomaajoukkuetta yhdeksän vuotta, aikana 1944–1946 ja 1949–1954. Ilveksen valmentajana Lindroos saavutti kuusi Suomen-mestaruutta. Lindroos itse pelasi Ilveksessä puolustajan pelipaikalla vuosina 1933–1937 voittaen kaksi mestaruutta. Erotuomarina hän tuomitsi 22 maaottelua, kolmet MM-kisat ja 62 mestaruussarjan peliä. Lindroos on Suomen Jääkiekkoleijona. Hänen veljensä Tuomo oli myöskin erotuomari sekä tärkeä tuomaritoiminnan kehittäjä.
Saavutukset

2 Suomen mestaruutta pelaajana (1936, 1937)
1 hopea ja pronssi pelaajana
Lynces Academicin parhaan erotuomarin patsas (1952, 1958)
6 mestaruutta valmentajana (1938, 1945, 1946, 1950, 1951, 1952)
Suomen Jääkiekkoliiton kultainen ansiomerkki
Ilveksen kultainen ansiomerkki
Suomen Urheilun kultainen ansioristi
Suomen Jääkiekkoleijona #5
Ritz (Vaasa)

Ritz (tai Kino Ritz) on Vaasan keskustassa sijaitseva 1950-luvun alussa rakennettu elokuvateatteri. Nykyään Ritzissä toimii Skafferiet ry, joka ylläpitää kulttuuritilaa, jossa esitetään elokuvien lisäksi teatteria, musiikkia ja kuvataidetta.
Rakennus

Ritz sijaitsee vuonna 1952 valmistuneessa J. S. Sirénin suunnittelemassa Suomen Pankin talossa. Rakennuksen valmistuttua tiloissa toimi Suomi-Filmi. Suomi-Filmin jälkeen tila on ajoittain toiminut teatterin näyttämönä, elokuvateatterina sekä seissyt tyhjänä. Aatteellinen yhdistys Skafferiet aloitti toimintansa tilassa vuonna 2008.
Ritz Tower

| Ritz Tower |
| --- | --- |

Sijainti:  Manhattan, New York  Yhdysvallat
Koordinaatit:  40°45′42″N, 73°58′13″W
Rakennustyyppi:  Huoneistohotelli
Valmistumisvuosi:  1926
Suunnittelija:  Emery Roth Thomas Hastings
Rakennuttaja:  Arthur Brisbane
Kerrosluku:  41
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ritz Tower on Yhdysvaltojen New Yorkin Manhattanilla sijaitseva huoneistohotelli, joka tarjoaa luksusasuntoja. Tornitalo oli valmistuessaan vuonna 1926 maailman korkein asuntokäytössä ollut rakennus.
Rakennus

Ritz Tower sijaitsee New Yorkin Manhattanilla Park Avenuen varrella 57th Streetin nurkassa. Rakennuksessa on 41 kerrosta ja sen korkeus on noin 165 metriä. Rakennusta suunniteltaessa tarkoitus oli yhdistellä klassista suunnittelua nykyiaikaiseen arkkitehtuuriin. Rakennuksen runko on teräksinen. Ulkoasuun on käytetty kalkkikiveä, tiiltä ja Italian renessanssin innoittamia koristeluja.
Historia

Ritz Tower avattiin vuonna 1926. Sen rakennuttaja Arthur Brisbane oli Evening Journal -lehden kolumnisti. Rakennuksen suunnitteli arkkitehti Emery Roth apunaan arkkitehti Thomas Hastings. Rakennuksesta tuli huoneistohotelli. Huoneistohotellien korkeutta ei ollut erikseen rajoitettu, toisin kuin tavallisten asuintalojen. Valmsituessaan Ritz Tower olikin maailman korkein asuntokäytössä ollut rakennus. Brisbane osti rakennuksen ylläpitoon liittyvät palvelut tunnetulta Ritz-Carlton Company-yhtiöltä, jolta rakennus sai nimensä.
Brisbane oli velkaantunut pahasti rakennustöiden kustannusten takia. Hän oli ottanut 4 miljoonan dollarin lainan, jota hän ei pystynyt maksamaan takaisin. Brisbane päätyi myymään rakennuksen tuttavalleen William Randolph Hearstille. Vuonna 1955 rakennus myytiin edelleen Sonnabend-hotelliketjulle, joka uusi rakennuksen sisätilat Dorothy Draperin suunnitelmien mukaisesti. Asuntokäyttöä lisättiin ja väliaikaisista yöpymispalveluista luovuttiin kokonaan vuonna 1987.
Zhou Chunxiu

| Mitalit | Mitalit | Mitalit |  |
| --- | --- | --- | --- |
|  Zhou Osakan MM-kisoissa 2007 |  Zhou Osakan MM-kisoissa 2007 |  Zhou Osakan MM-kisoissa 2007 |  |
Maa:   Kiina
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | maraton |  |
| MM-kilpailut  | MM-kilpailut  | MM-kilpailut  |  |
|  Hopeaa | Osaka 2007 | maraton |  |
Zhou Chunxiu (kiin.: 周春秀; pinyin: Zhōu Chūnxiù, s. 15. marraskuuta 1978 Jiangsu, Kiina) on kiinalainen kestävyysjuoksija.
Zhou voitti vuonna 2003 Xiamenin maratonin ajalla 2.34.16. Myöhemmin samana vuonna hän juoksi toiseksi Pekingin maratonilla ajalla 2.23.41. Seuraavana vuonna hän voitti jälleen Xiamenin maratonin juostuaan 2.23.28 ja sijoittui Ateenan olympialaisten maratonilla kolmanneksikymmenenneksikolmanneksi. Samana vuonna hän juoksi New Delhin puolimaratonin MM-kisoissa kahdenneksitoista ajalla 1.12.52 ja sijoittui kauden lopussa Pekingin maratonilla toiseksi. Vuonna 2005 hän voitti Soulin maratonin ajalla 2.23.24 sekä Xiamenin maratonin. Helsingin MM-kisoissa hän juoksi viidenneksi ja kauden lopussa voitti Pekingin maratonin ajalla 2.21.11.
Zhou voitti 2006 Soulin maratonin ajalla 2.19.51, mikä teki hänestä historian seitsemännen naisen, joka alitti 2.20 maratonilla. Myöhemmin samana vuonna hän voitti Aasian kisojen maratonin. 2007 Zhou voitti Lontoon maratonin. Osakan MM-kisoissa hän voitti MM-hopeaa. Pekingissä 2008 Zhou voitti olympiapronssia. Hän taisteli hopeasta Kenian Catherine Ndereban kanssa loppukiritaistelussa, jonka hävisi sekunnilla. Berliinin MM-kisoissa 2009 hän oli neljäs.
Ennätykset

5 000 metrin juoksu: 15.22,46 (2003)
10 000 metrin juoksu: 31.09,03 (2005)
15 kilometrin maantiejuoksu: 49.57 (2005)
20 kilometrin maantiejuoksu: 1.06.39 (2005)
Puolimaraton: 1.08.59 (2008)
25 kilometrin maantiejuoksu: 1.23.42 (2005)
30 kilometrin maantiejuoksu: 1.41.03 (2005)
Maraton: 2.19.51 (2006)
Åkerlundinkatu

Arkkitehti Berndt Blomin vuonna 1902 suunnittelema rakennus osoitteessa Åkerlundinkatu 4.
Åkerlundinkatu on Tampereen keskustassa Tullin alueella sijaitseva itä-länsisuuntainen katu, jonka pituus on noin 250 metriä. Sen itäpää sijaitsee Tampere-talon edustalla Yliopistonkadun risteyksessä, länsipää puolestaan vanhojen veturitallien vieressä Ratapihankadun risteyksessä. Muita poikkikatuja ovat Pinninkatu, Hammareninkatu ja Sumeliuksenkatu.
Katu on merkitty kaupungin asemakaavaan vuonna 1897, jolloin se sai aluksi nimen Pakkahuoneenkatu. Nimi perustui kadun länsipäässä sijainneeseen tullivarastoon eli pakkahuoneeseen. Kun uusi pakkahuone päätettiin rakentaa noin 300 metriä pohjoisemmaksi, alueen asemakaavaa ja kadunnimistöä muutettiin. Vuonna 1900 Pakkahuoneenkadun korvasi Åkerlundinkatu. Uusi nimi viittasi tamperelaiseen merkkihenkilöön, kauppias C. W. Åkerlundiin.
Vuonna 1948 valmistunut, arkkitehti Jaakko Tähtisen suunnittelema Lääketehdas Starin vanha kiinteistö Pinninkadun ja Åkerlundinkadun kulmassa.
Tampereen Tähtikatu

Åkerlundinkadulla sijaitsee Walk of Fame -tyyppinen Tähtikatu (engl. Walk of Fame Finland), joka on kunnianosoitus suomalaiselle musiikille ja sen tekijöille. Kadun pintaan on upotettu tähtilaattoja, joissa on musiikkialalla ansioituneiden ihmisten ja yhtyeiden nimiä. Ensimmäiset tähdet sijoitettiin kadun itäosaan lokakuussa 2019. Silloin oman nimikkotähtensä saivat Cheek, Epe Helenius, Katri Helena, Juice Leskinen, Popeda, Kaija Saariaho ja Jean Sibelius. Lisäksi tähtiin pääsivät Tampere Music Award -tunnustuksen vuosina 2010–2018 saaneet henkilöt.
Syksyllä 2020 Tähtikatua täydennettiin Ismo Alangon, Eppu Normaalin, Paula Koivuniemen, Tapio Korjuksen, Karita Mattilan ja Nightwishin tähdillä. Seuraavana vuonna tähtiin ikuistettiin Mikko Alatalo, Kaija Koo ja Esa-Pekka Salonen sekä yhtyeet Yö ja Värttinä. Syyskuussa 2022 olivat vuorossa Hanoi Rocks, Jaakko Kuusisto, Erja Lyytinen, Marion Rung ja Heikki Salo, syyskuussa 2023 puolestaan HIM, Kikka, Anna-Mari Kähärä, Vesa-Matti Loiri, Santtu-Matias Rouvali, Antti Tuisku ja Maija Vilkkumaa. Vuoden 2024 uutuusnimiä olivat Aino Ackté, Kaj Chydenius, Toivo Kärki, Pave Maijanen, Juhani Merimaa, Virve Rosti, Jaakko Ryhänen ja PMMP.
Uusia tähtilaattoja on tarkoitus lisätä katuun vuosittain. Tähtikadun toteutuksesta vastaavat Tampereen kaupunki, Tampere-talo ja Musiikki & Media -tapahtuma.
Ripakkojärvi (Nattavaara)

| Ripakkojärvi Ribákjávrre |
| --- | --- |
Valtiot:  Ruotsi
Maakunnat:  Norrbotten
Kunnat:  Jällivaara
Koordinaatit:  66°48′24″N, 21°01′11″E
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  Saimujoen valuma-alue
Laskujoki:  oja Saimujokeen
Järvinumero:  SE742250-172889
Mittaustietoja
Pinnankorkeus:  340 m  mpy. 
Pituus:  15,431 km  
Leveys:  0,867 km  
Rantaviiva:  3,923 km  
Pinta-ala:  0,944 km²  
Saaria:  ei saaria
 fiRipakkojärvi 
Ripakkojärvi (luulajansaameksi Ribákjávrre ) on Ruotsissa Norrbottenissa Jällivaaran kunnassa sijaitseva järvi, joka kuuluu Rånejoen vesistöön.
Maantietoa

Ripakkojärvi on 15,4 kilometriä pitkä, 0,9 kilometriä leveä ja sen pinta-ala on 94 hehtaaria eli 0,94 neliökilometriä. Se sijaitsee neljän kilometrin päässä Nattavaarasta pohjoiseen Jällivaaraan johtavan tien lähellä. Järvi on saareton ja selkeärantainen ja sitä ympäröivät laajat avosuot, jotka ovat paikoin kosteikkona. Sen eteläpuolella on suon keskellä muutama pikkulampi, joista lähin on Rapakkojärvi. Järven lähellä ei ole asutusta eikä järvelle tule tietä.
Historiaa

Seudun soita hyödynnettiin aikoinaan karjan heinärehun tuottamiseen. Tässä tarkoituksessa Ripakkojärvi on ojitettu 1900-luvulla . Myöhemmin ei heinää enää tarvittu ja laskuojassa on nykyään patorakennelma.
Vesistösuhteet

Ripakkojärvi kuuluu Rånejoen vesistössä (päävesistötunnus 7) Rånejoen sivujoen Venetjoen valuma-alueeseen . Venetjoen valuma-alueen pinta-ala on noin 424 neliökilometriä (km²), joka on noin 10 % koko vesistön 4 207 km² pinta-alasta. Venetjoen keskivirtaama (MQ) sen joensuussa on 4,6 m³/s . Ripakkojärvi on lasku-uomansa lähdejärvi. Lasku-uoma vaikuttaa kaivetulta suo-ojalta, joka on lisäksi padottu alkupäästään. Uoman vesi on johdettu Saimujokeen, joka on Venetjoen sivujoki. Venetjoki yhtyy Nattavaarassa Rånejokeen, joka laskee Selkämereen Råneåssa Luulajassa.
Lähteitä

1 2 3 4  Svenskt Vattenarkiv - Vattenytor (SVAR 2012) suora linkki SVAR_2012_2 (ZIP)), SMHI, 2016, viitattu 9.12.2020 (ruotsiksi)
1 2 3 4 5 6 7  Ripakkojärvi Lantmäteriet. Gävle:  Lantmäteriet. Viitattu 9.12.2020.(ruotsiksi)
1 2  Ripakkojärvi (SE742250-172889) Vatteninformationssystem. Tukholma, Ruotsi:  Länsstyrelsen. Viitattu 9.12.2020. (ruotsiksi)
↑  Hedman, Sven-Donald: Skog och Historia, 2002, s. 28, Norrbottens museum, viitattu 10.12.2020
↑  Thoms-Hjärpe, Christina: Län och huvudavrinningsområden i Sverige (PDF),Faktablad nr 10, 2002, SMHI, viitattu 9.12.2020 (ruotsiksi)
↑  Rånejoki (SE732092-179483) Vatteninformationssystem. Tukholma, Ruotsi:  Länsstyrelsen. Viitattu 9.12.2020. (ruotsiksi)
1 2  Venetjoki (SE741736-172943) Vatteninformationssystem. Tukholma, Ruotsi:  Länsstyrelsen. Viitattu 9.12.2020. (ruotsiksi)
↑  Om flödesstatistik för Sveriges vattendrag (Excel-tiedostoon, selitykset), 13.11.2009, viitattu, 460-506, 9.12.2020 (ruotsiksi)
Ripsipiirakka

| Ripsipiirakka> Tiedot |
| --- | --- |
Toiminnassa:  1998–2005
Tyylilaji:  punkrock
Laulukieli:  suomi
Entiset jäsenet:  Jukka Tanskanen, laulu, kitara   Olli Salonen,  kitara, taustalaulu   Hannu Kiviluoto, bassokitara   Mika Enrold, rummut  
Levy-yhtiö:  Universal Music  
Infobox OKNimi-testi OK: 
Ripsipiirakka oli suomalainen, alatyylisistä sanoituksistaan tunnettu punkrock-yhtye. Yhtyeen tunnetuimpia kappaleita ovat "Sanni" sekä cover-versiot Pekka Ruuskan "Rafaelin enkelistä" ja Pelle Miljoonan "Tahdon rakastella sinua" -kappaleesta.
Jäsenet

Jukka Tanskanen – laulu, kitara
Olli Salonen – kitara, taustalaulu
Hannu Kiviluoto – bassokitara
Mika Enrold – rummut
Diskografia

Punkstars (2003,  Universal Music)
Teille vai meille? (2004)
The Ripsipiirakka Show (2005)
EP:t
Ota mut (2003)
Sanni (2002)
Kolmistaan (2002)
Uudestaan (2003)
Aiheesta muualla

Ripsipiirakka MySpacessa
Ripsipiirakka Last.fm:ssä (englanniksi)
Riskitietoisuus

| Riskitietoisuus> Risk Savvy: How to Make Good Decisions |
| --- | --- |
 Kirjan Gerd Gigerenzer, Riskitietoisuus kansi.
Alkuperäisteos
Kirjailija:  Gerd Gigerenzer
Kieli:  englanti
Genre:  psykologia päätäntäteoria
Kustantaja:  Viking
Julkaistu:  2014
Ulkoasu:  nidottu
Sivumäärä:  336
ISBN:  0670025658
Suomennos
Suomentaja:  Kimmo Pietiläinen
Kustantaja:  Terra Cognita
Julkaistu:  2015
Ulkoasu:  nidottu
ISBN:  9789525697728
Löydä lisää kirjojaKirjallisuuden teemasivulta
Riskitietoisuus on saksalaisen psykologin Gerd Gigerenzerin kirja.
Gigerenzerin pääasiallisia tutkimuskohteita ovat heuristiikat ja rajoitettu rationaalisuus päätöksenteossa. Hän on tällä hetkellä Center for Adaptive Behavior and Cognitionin johtaja saksalaisessa Max Planck -instituutissa.
Aiheesta muualla

.
Riskirajoilla

| Riskirajoilla> Pushing Tin |
| --- | --- |

Ohjaaja:  Mike Newell
Käsikirjoittaja:   Darcy Frey  Glen Charles  Les Charles 
Tuottaja:  Mike Newell Art Linson
Säveltäjä:   Anne Dudley  Chris Seefried 
Kuvaaja:  Gale Tattersall
Leikkaaja:  Jon Gregory
Tuotantosuunnittelija:  Bruno Rubeo
Pääosat:   John Cusack  Billy Bob Thornton  Cate Blanchett  Angelina Jolie 
Valmistustiedot
Valmistusmaa:   Yhdysvallat  Saksa 
Tuotantoyhtiö:   Linson Films  Regency Enterprises  Fox 2000 Pictures 
Levittäjä:  20th Century Studios Netflix
Ensi-ilta:  1999
Kesto:  119 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Riskirajoilla on Mike Newellin ohjaama elokuva vuodelta 1999. Se on komedia ja sijoittuu ilmailun maailmaan.
Rooleissa

| 0 | 1 | 2 |
| --- | --- | --- |
|  John Cusack  | … |  Nick Falzone   |
|  Billy Bob Thornton  | … |  Russell Bell   |
|  Cate Blanchett  | … |  Connie Falzone   |
|  Angelina Jolie  | … |  Mary Bell   |
Resistance Records

Resistance Records on valkoihoisten valtaa kannattava niin sanottu White Power -levy-yhtiö, joka tuottaa, myy ja promotoi valkoisten nationalistien tekemää musiikkia ja muita oheistuotteita. Se myös julkaisee Resistance Magazine -lehteä. Resistance Records toimii National Alliancen tytäryhtiönä.
George Burd perusti levy-yhtiön Windsorissa, Kanadan Ontariossa vuonna 1993. Se omistaa myös useita pienempiä levy-yhtiöitä, tunnetuimpia ovat black metal -musiikkia julkaisevat levy-yhtiöt Cymophane Productions ja Unholy Records.
Rie Tanaka

| Rie Tanaka> 田中理恵.Henkilötiedot |
| --- | --- |
Syntynyt: 3. tammikuuta 1979 (ikä 45) Sapporo, Japani
Aiheesta muualla
tanaka-rie.com
IMDb
Rie Tanaka (jap. 田中理恵, Tanaka Rie, s. 3. tammikuuta 1979 Sapporo, Japani) on japanilainen laulaja ja ääninäyttelijä.
Esiintymiset > Televisioanimet

Atashinchi (Fubuki Haruyama)
Azumanga Daioh (Koyomi Mizuhara)
Bakuretsu tenshi (Sei)
Burn-up Scramble (Matsuri Tamagawa)
Chobits (Chii)
D.N.Angel (Towa no Shirube)
Dual Parare runrun monogatari (Mitsuki Sanada)
Full Metal Panic? Fumoffu (Ren Mikihara)
Futari wa Pretty Cure Max Heart (Shiny Luminous / Hikari Kujō)
Gravitation (Ayaka Usami)
Gundam SEED (Lacus Clyne)
Gundam SEED Destiny (Lacus Clyne)
Hakaima Sadamitsu (Yayoi Kamishiro)
Hanaukyō meidotai (Mariel)
Hanaukyō meidotai La Verite (Mariel)
Jigoku shōjo (Akane Sawai)
Mai-Otome (Tomoe Marguerite / Fia Gloss)
Nishi no yoki majo (Leandra Chebaiat)
Ringu ni kakero (Kiku Takane)
Rizelmine (Kyōko Yachigusa)
Rozen Maiden (Suigintō)
Rozen Maiden Träumend (Suigintō)
Kōtetsu tenshi Kurumi (Saki)
Otogi story tenshi no shippo (Kingyo no Ran)
Tenshi no Shippo chu! (Kingyo no Ran)
Uchū no Stellvia (Kayama Akira)
UFO Princess Valkyrie (Sanada-san)
Yu-Gi-Oh! Duel Monsters (Vivian Wong)
Esiintymiset > OVA

GRANDEEK
Ichigeki Sacchu!! Hoihoi-san (Combat-san)
Psychic Academy Aura banshō (Orina / Saara)
Tales of Phantasia the Animation (Martel)
Esiintymiset > Videopelit

Hyperdimension Neptunia -sarja (Neptune)
Shin Megami Tensei: Persona 3 (Mitsuru Kirijo)
Persona 4 Arena (Mitsuru Kirijo)
Persona 4 Arena Ultimax (Mitsuru Kirijo)
Persona Q: Shadow of the Labyrinth (Mitsuru Kirijo)
Persona 3: Dancing in Moonlight (Mitsuru Kirijo)
Persona Q2: New Cinema Labyrinth (Mitsuru Kirijo)
Aiheesta muualla

Rie Tanaka Internet Movie Databasessa. (englanniksi)
Rie Tanaka   Anime News Networkissa (englanniksi)
24 wishes, fanisivusto (Arkistoitu – Internet Archive) (englanniksi)
Ylistaron kirkonkylä

| Ylistaron kirkonkylä |
| --- | --- |
 Ylistaron kirjasto
 Ylistaron kirkonkylä
 Koordinaatit: 62°56.225′N, 22°30.470′E 
Valtio:  Suomi
Maakunta:  Etelä-Pohjanmaa
Kunta:  Seinäjoki
Entinen kunta:  Ylistaro
Hallinto:  
 – Asutustyyppi:  kylä, taajama
Väkiluku (2022):  1 740
Postinumero:  61400
Infobox OKVirheellinen NIMI-arvo: 
Ylistaron kirkonkylä on taajama Seinäjoen kaupungissa Etelä-Pohjanmaalla, joka oli entisen Ylistaron kunnan hallinnollinen keskus aina vuoteen 2009 asti. Tällöin Ylistaro yhdistyi Seinäjokeen yhdessä Nurmon kanssa. Kuntaliitoksen jälkeen taajama on ollut osa Seinäjokea. Seinäjoen aluejaossa Ylistaron kirkonkylä kuuluu Ylistaron suuralueeseen.
Vuoden 2022 lopussa Ylistaron kirkonkylässä asui 1 740 asukasta.
Rozhanovcen taistelu

Rozhanovcen taistelun  (unk. Rozgonyi csata) kävi Unkarin kuningas Kaarle Robert  paikallisia ”pikkukuninkaita” Máté Csákia ja Aban veljeksiä vastaan. Csák ja Abat hallitsivat lähes itsenäisesti laajoja alueita nykyisessä Slovakiassa, joka kuului silloin Unkarin kuningaskuntaan. Vakiinnuttakseen valtansa Kaarlen oli kukistettava pikkukuninkaat.
Syksyllä 1311 Amádé Aba surmattiin Košicessa, koska hän yritti saada kaupunkia valtaansa. Kun hänen poikansa janosivat kostoa, kuningas Kaarle tarjoutui välittämään kiistassa. Tosiasiassa Kaarle ajoi sopimusta, joka olisi murtanut Aban suvun vallan alueella. Tätä he eivät voineet hyväksyä, vaan nousivat avoimeen kapinaan kuningasta vastaan. Máté Csák liittyi heihin, mutta muut pikkukuninkaat tukivat kuningasta tai pysyivät kiistan ulkopuolella.
Kuninkaan ja kapinallisten armeijat kohtasivat lopulta lähellä Rozhanovcea. Kapinallisten armeijassa, jota johti vanhin Aban veljeksistä, oli noin 4 000 miestä. Heistä 1 700 oli määriläisiä raskaan ratsuväen palkkasotilaita, jotka Máté Csák oli lähettänyt. Loput olivat enimmäkseen kevyttä ratsuväkeä. Kuninkaan armeijassa, jota Kaarle itse johti, oli noin 3 000 miestä. Armeijaan kuului kuningasta kannattavan alemman aateliston kevyttä ratsuväkeä, paikallista jalkaväkeä lähinnä Košicesta ja kuninkaan saattueen ritareita. Kuninkaan apuna oli myös johanniittojen ritareita.
Taistelu alkoi ratsuväen yhteenottona. Kapinallisilla oli enemmän miehiä ja raskaampi ratsuväki, joten he pakottivat kuninkaan joukot perääntymään. Kuninkaallinen lipunkantaja kaatui, ja Kaarle jatkoi taistelua johanniittojen lipun alla. Kun kuninkaan joukot olivat jo pahasti alakynnessä, jalkaväkijoukot hyökkäsivät kapinallisten sivustaan ja onnistuivat surmaamaan johtajat. Tämä käänsi taistelun kuninkaan eduksi. Sitä ennen kumpikin osapuoli oli käytännössä jättänyt jalkaväen huomiotta.
Rozhanovcen taistelu oli ensimmäinen kerta Unkarin sotahistoriassa, kun jalkaväki ratkaisi taistelun.
Aiheesta muualla

Warfare in Fourteenth Century Hungary, from the Chronica de Gestis Hungarorum (Arkistoitu – Internet Archive)
Resistance: Fall of Man

| Resistance: Fall of Man |
| --- | --- |

Kehittäjä:  Insomniac Games
Julkaisija:  Sony Computer Entertainment
Jakelija:  PlayStation Store
Säveltäjä:  David Bergeaud
Pelisarja:  Resistance
Pelimoottori:  Insomniac Engine v.1.0
Julkaistu:  JP 11. marraskuuta 2006NA 17. marraskuuta 2006EU 23. maaliskuuta 2007
Lajityyppi:  ensimmäisen persoonan ammuntapeli
Pelimuoto:  yksinpeli, kaksinpeli, moninpeli
Ikäluokitus:  ESRB: M  Virheellinen ESRB-arvo CERO: C OFLC: MA15+ PEGI: 18
Alusta:  PlayStation 3
Jakelumuoto:  Blu-ray
Lisää peliartikkeleitaVideopelien teemasivulla
Infobox OK  : 
Resistance: Fall of Man on Insomniac Gamesin kehittämä ja Sony Computer Entertainmentin julkaisema ensimmäisen persoonan ammuntapeli. Peli julkaistiin PlayStation 3:lle vuonna 2006. Peli tunnettiin aiemmin työnimellä I-8.
Peli seuraa klassista alien-teemaa, jossa pelaajan täytyy pelastaa maailma Chimera-nimisiltä hirviöiltä. Peli on saanut vaikutteita Ratchet & Clank -pelisarjasta: muun muassa pelin aseet ovat futuristisia ja niitä voi muunnella ja päivittää samalla tavoin kuin Ratchet & Clank -peleissä.
Pelissä oli mukana verkossa pelattava moninpeli, joka mahdollisti jopa 40 pelaajan ottelut. Pelin ja sen jatko-osien palvelimet kuitenkin lopetettiin keväällä 2014. Jaetulla ruudulla peliä voi pelata yhteistyöpelinä kaksinpelinä tai otteluina neljän pelaajan kesken.
Aiheesta muualla

Resistance: Fall of Man MobyGamesissa (englanniksi)
Yngvar Bryn

| Mitalit> Maa:   Norja.Miesten taitoluistelu. Olympialaiset  | Mitalit> Maa:   Norja.Miesten taitoluistelu. Olympialaiset  | Mitalit> Maa:   Norja.Miesten taitoluistelu. Olympialaiset  | Maa:   Norja> Miesten taitoluistelu. |
| --- | --- | --- | --- |
|  Hopeaa | Antwerpen 1920 | pariluistelu |  |
| MM-kilpailut  | MM-kilpailut  | MM-kilpailut  |  |
|  Hopeaa | Kristiania 1923 | pariluistelu |  |
|  Pronssia | Manchester 1912 | pariluistelu |  |
Yngvar Bryn (17. joulukuuta 1881 Kristiansand – 30. huhtikuuta 1947 Oslo) oli norjalainen taitoluistelun olympiamitalisti, pikajuoksija ja tuomari pika- ja taitoluistelussa.
Pariluistelussa vaimonsa Alexia Brynin (o.s. Schøien) kanssa kilpaillut Bryn voitti olympiahopeaa Antwerpenin kesäolympialaisista 1920. MM-kilpailuista Brynit saavuttivat hopeaa vuonna 1923 ja pronssia vuonna 1912. Norjan mestaruuden pari voitti kymmenen kertaa. Myöhemmällä iällään Bryn osallistui tuomarina Lake Placidin vuoden 1932 talviolympialaisten pikaluisteluun ja taitoluisteluun.
Ennen taitoluistelussa menestymistään Bryn kilpaili pikajuoksussa. Hän osallistui Pariisin vuoden 1900 kesäolympialaisten 200 ja 400 metrin juoksuihin karsiutuen molemmilla matkoilla heti alkuerissä.
Ruslana Koršunova

Ruslana Koršunova (ven. Руслана Коршунова; 2. heinäkuuta 1987 Alma-Ata – 28. kesäkuuta 2008 New York) oli kazakstanilainen, etnisesti venäläinen malli.
Models 1:n Debbie Jones "löysi" Koršunovan vuonna 2003. Nuori malli ennätti lyhyestä elämästään huolimatta menestyä kansainvälisellä uralla. Hän muun muassa esiintyi Vogue-lehden kannessa. Hän hyppäsi asuntonsa ikkunasta 9. kerroksesta Manhattanilla ollessaan vain 20-vuotias. Ystävän mukaan kuolema tuli täytenä yllätyksenä. Internetissä levisi salaliittoteorioita, joiden mukaan kuolema johtui Venäjän mafiasta.